# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA SLAVA CERCHEZĂ**, cu sediul în com. Slava Cercheză, loc. Slava Cercheză, str. Principală, nr. 224, jud. Tulcea, înregistrată la APM Tulcea cu nr. 4694/19.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.01.2018, că proiectul "**MODERNIZARE DRUMURI DE INTERES LOCAL ÎN COMUNA SLAVA CERCHEZĂ, JUDEŢUL TULCEA**"**,** propus a se realiza în intravilan, com. Slava Cercheză, sat Slava Cercheză şi sat Slava Rusă, U.T.R. 1 şi U.T.R. 2, judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, com. Slava Cercheză, sat Slava Cercheză şi sat Slava Rusă, U.T.R. 1 şi U.T.R. 2, judeţul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean cu nr. 04/ APND/08.01.2018.

**Localizarea proiectului :**

- amplasamentul se află în intravilan, com. Slava Cercheză, sat Slava Cercheză şi sat Slava Rusă, U.T.R. 1 şi U.T.R. 2, judeţul Tulcea, pe un teren cu destinaţia propusă de căi de comunicaţie.

**Caracteristicile proiectului :**

Proiectul constă în reabilitarea şi modernizarea străzilor existente în localităţile Slava Cercheză şi Slava Rusă, care nu corespund condiţiilor pe care trebuie să le îndeplinească din punct de vedere al confortului şi siguranţei circulaţiei , al căror sistem rutier este reprezentat de umpluturi din piatră spartă de calcar cu liant argilos, o parte fiind acoperită cu iarbă, iar o altă parte din drumuri având la partea superioară un blocaj de piatră mare calcaroasă. Se vor moderniza următoarele străzi:

|  |  |  |
| --- | --- | --- |
| **Nr.crt** | **Denumire stradă** | **Lungime (m)** |
| 1 | Camenei | 104,23 |
| 2 | Camenei Tr. 1 | 623,50 |
| 3 | Mare | 391,35 |
| 4 | Bisericii | 185,00 |
| 5 | Cimitirului | 81,00 |
| 6 | Grădiniţei | 188,00 |
| 7 | Ibida | 381,00 |
| 8 | Daronea | 338,00 |
| 9 | Daronea Tr. 2 | 52,00 |
| 10 | Morii | 446,00 |
| 11 | Cantonului | 449,00 |
| 12 | Leurdei | 244,00 |
| 13 | Leurdei Tr. 2 | 148,00 |
| 14 | Jidina | 274,00 |
| 15 | Nucilor | 370,00 |
| 16 | Prelungirea Nucilor | 220,00 |
| 17 | Campionului | 49,00 |
| 18 | Tabacina Tr. 1 | 369,00 |
| Tabacina | 111,39 |
| Tabacina Tr. 2 | 92,00 |
| 19 | Cimitir | 81,00 |
| 20 | Prelungirea Cetăţii | 136,00 |
| 21 | Iepurelui | 167,00 |
| 22 | Salcâmului | 133,00 |
| 23 | Bujorului | 136,00 |

**Lungime totală drumuri : 5769,47 ml.**

**Suprafaţă carosabilă totală : 26199,27 mp.**

Modernizarea străzilor se va face pe amplasamentul existent, aparţinând domeniului public.

Proiectul prevede următoarele:

1. Realizarea unui sistem rutier alcătuit din următoarele straturi: 4 cm beton asfaltic BA; 6 cm binder de criblură BAD 20; 20 cm piatră spartă 0-63 cu închidere cu savură de 25 kg/mp ; 20 cm piatră spartă amestec 0-63; 10 cm nisip.
2. Traseul în plan va urmări traseul existent, pentru a se preveni angajarea unor lucrări foarte costisitoare sau ocuparea unor suprafeţe de teren ce nu aparţin domeniului public; traseul proiectat are în vedere o uşoară îmbunătăţire a elementelor geometrice ale curbelor existente.
3. În profil longitudinal s-au proiectat declivităţi astfel încât descărcarea apelor la şanţuri şi podeţe să se facă rapid, apele pluviale să rămână un timp cât mai scurt pe suprafaţa carosabilă.
4. În profil transversal panta transversală este de 2% din ax spre marginea străzii pentru sistemul rutier cu mixturi asfaltice şi de 2,0% pentru sistemul rutier cu beton de ciment rutier, 1% pentru trotuare; lăţimea părţii carosabile va avea valori cuprinse între 4,00 şi 5,00 m .
5. Pentru colectarea şi evacuarea apelor pluviale de pe partea carosabilă se vor realiza rigole, şanţuri şi casiuri, conform standardelor în vigoare.
6. Drumurile laterale care intersectează străzile enumarate mai sus vor fi amenajate cu acelaşi sistem rutier pe o lungime de 20 m şi o lăţime de 4 m, conform proiect.
* Alimentarea cu apă: Nu este cazul ;
* Canalizarea apelor uzate menajere: Nu este cazul;
* Energie electrica: Nu este cazul;
* Energie termica: Nu este cazul.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier se va amplasa pe terenul pus la dispoziţie de beneficiar, care se va împrejmui. Sursele de apă şi energie electrică necesare organizării de şantier vor fi puse la dispoziţia constructorului de beneficiar. Organizarea de şantier va fi prevăzută cu toalete ecologice.

Titularul proiectului va respecta condiţiile impuse prin Certificatul de Urbanism nr. 22 din 01.09.2017, emis de Primăria Comunei Slava Cercheză .

Titularul proiectului va respecta condiţiile impuse prin Avizul Administratiei Podişului Nord Dobrogean cu nr. 04/ APND/08.01.2018;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**